Henricus Kissinger
Henricus Kissinger Res apud Vicidata repertae: Nativitas: 27 Maii 1923; Fürth Obitus: 29 Novembris 2023; Kent Patria: Res Publica Vimariana, Germania nazistica, Civitates Foederatae Americae Nomen nativum: Heinz Alfred Kissinger Familia Genitores: Louis Kissinger; Paula Stern Coniunx: Ann Fleischer, Nancy Kissinger Memoria Sepultura: Arlington National Cemetery Henricus Alfredus Kissinger (natus Heinz Alfred Kissinger 27 Maii 1923; mortuus Cantiae in Connecticuta die 29 Novembris 2023) fuit diplomaticus, scientista civilis, consiliorum adiutor geopoliticus(en), et politicus Americanus. Etiam fuit consiliarius ministerii defensionis (1969-1973) et, Ricardo Nixon et Giraldo Ford praesidibus, minister rerum externarum annis inter 1973 et 1977. Kissinger fuit profugus Iudaicus(en), qui Germaniam nazisticam cum familia anno 1938 effugit. In scholis Americanis rebus acdemicis excelluit, et Collegium Harvardianum frequentavit, gradum A.B. summa cum laude anno 1950 adipiscens, ubi sub Gulielmo Yandell Elliott(en) studuerat. Gradus Artium Magistri et Philosophiae Doctoris apud Universitatem Harvardianam annis 1951 et 1954 proprie adeptus est. Alumnus et postea professor apud Universitatem Harvardianam fuit.